**นาฏศิลป์ตะวันตก และการแสดงนาฏศิลป์ร่วมสมัย**

1. **บัลเลต์ หรือ ระบำปลายเท้า (Ballet)** เป็นศิลปะที่ผสมผสานท่าเต้นและดนตรีที่แสดงอารมณ์และเรื่องราวตามเหตุการณ์ในบทละคร โดยไม่มีบทพูดหรือเจรจา หากแต่ใช้ท่าเต้นสีหน้าและดนตรีสื่อให้ผู้ชมเกิดจินตนาการและสะท้อนภาพออกมาเป็นเรื่องราวได้ ดังนั้น ลีลา ท่าเต้นบัลเลย์ จึงนับว่ามีความสำคัญอย่างยิ่งในการแสดงบัลเลต์ โดยได้มีการบัญญัติชื่อท่าเต้นบัลเลต์ที่เป็นสากลและใช้เป็นมาตรฐานทั่วโลกไว้เป็นภาษาฝรั่งเศส ซึ่งเป็นประเทศทีเป็นต้นกำเนิดของบัลเลต์ ลีลาท่าเต้นบัลเลต์ จะเน้นที่การเคลื่อนไหวร่างกายในท่าต่าง ๆ ตามจังหวะดนตรีให้สอดคล้องกลมกลืนกัน โดยแทรกอารมณ์ความรู้สึกออกทางท่าเต้นและสีหน้าของนักเต้นที่สามารถสื่อไปยังผู้ชมให้เข้าใจเรื่องราวได้ โดยการฟังดนตรีบรรเลง และดูท่าทางการเต้นประกอบกันไป ฉะนั้น การออกลีลาท่าเต้นบัลเลต์ จึงต้องอาศัยการทรงตัวที่ดีของส่วนต่าง ๆ ในร่างกาย เริ่มตั้งแต่ ศีรษะ หัวไหล่ มือ ซี่โครง สะโพก ขา เท้า โยการวางท่าทางให้อยู่ในเส้นแนวที่ดีและยืนในลักษณะที่โน้มตัวไปข้างหน้าเล็กน้อยจากข้อเท้าที่อยู่เหนือปุ่มโคนหัวแม่เท้า โดยผู้เต้นต้องมีการฝึกฝนการแสดงท่าทางต่าง ๆ อกมาตามท่าเต้นที่สื่อความรู้สึกและอารมณ์ต่าง ๆ ให้เป็นไปตามเรื่องราวที่กำหนด เช่น ดีใจ เสียใจ โศกเศร้า โกรธ เป็นต้น จึงมีความจำเป็นที่จะต้องเริ่มต้นการเรียนและฝึกซ้อมตั้งแต่ยังเด็ก เพราะกระดูกและกล้ามเนื้อของเด็กอ่อนทำให้สามารถทรงตัว และเคลื่อนไหวท่าต่าง ๆ ของบัลเลต์ได้อย่างคล่องตัว อ่อนช้อยและงดงาม

2. **แท๊ปแดนซ์ หรือ การเต้นแท๊ป** **(Tab Dance)** เป็นการเต้นรำประเภทหนึ่ง ที่มีความโดดเด่น เป็นที่รู้จักกันทั่วโลก โดยกำเนิดขึ้นในช่วงคริสต์ศตวรรษที่ 19 ในประเทศสหรัฐอเมริกา ในครั้งแรกที่เราได้ยินชื่ออาจจะเกิดความสงสัยว่าทำไมถึงเรียกการเต้นรำชนิดนี้ว่า “แท๊ป” มันเกิดจากเสียงขอแผ่นเหล็กที่อยู่ใต้รองเท้าสัมผัสกับพื้นเป็นรูปแบบการเคาะ ทำให้เกิดเป็นจังหวะขึ้นเป็นเหมือนกับเสียงของดนตรีในอีกทางหนึ่ง การเต้นแท๊ปแดนซ์ เกิดจากการผสมผสานการเต้นรำหลาย ๆแห่งเข้าด้วยกันไม่ว่าจะเป็นการเต้นของแอฟริกา อังกฤษ ไอร์แลนด์และสวีเดน ทำให้เกิดเป็นลักษณะการเต้นที่เป็นสไตร์ของชาวอเมริกัน โดยมีข้อมูลจากอีกกลุ่มหนึ่งที่เชื่อกันว่า ”แท๊ปแดนซ์” เกิดขึ้นในช่วงกลางปี ค.ศ.1800 ระหว่างการแสดงดนตรีของศิลปินผู้มีชื่อเสียงคนหนึ่ง ต่อมาเมื่อเขาได้เสื่อมความนิยมลงก็ได้เปลี่ยนไปสู่การแสดงบนเวที การเต้นแท๊ปแดนซ์เป็นที่นิยมอย่างมากในโรงละครบรอดเวย์ แสดงในลักษณะของวอเดอวิลล์ โดยในตอนนั้นเขาเรียกการเต้นแท๊ปแดนซ์ว่าการเต้นแบบแจ๊สอยู่ เพราะเพลงที่ใช้ในการเต้นนั้นส่วนใหญ่แล้วจะเป็นเพลงแจ๊ส รองเท้าที่ใช้ในการเต้นแท๊ปนั้นจะมีแผ่นเหล็กสองแผ่นด้วยกันติดอยู่ที่ปลายเท้าและส้นเท้า มีไว้สำหรับสร้างจังหวะ โดยสามารถเต้นตามจังหวะที่ทำขึ้นเองโดยไม่ต้องมีเสียงดนตรีหรือตามเสียงเพลงก็ได้ โดยปกติแล้วแท๊ปจะมีด้วยกัน 8 จังหวะ จะพูดให้เห็นภาพก็คือเต้นนับจังหวะ 1-8 แล้วหยุด แล้วขึ้น 1-8 ใหม่ นอกจากนี้ยังสามารถปรับเปลี่ยนจังหวะให้เป็นแบบของตนเอง โดยในสมัยแรกๆ การเต้นแท๊ปจะใช้เพียงเสียงของรองเท้าที่แตะเท่านั้นโดยจะเป็นรองเท้าพื้นไม้

3. **แจ๊สแดนส์** **(Jazz Dance)** คือรูปแบบการเต้นทั่วไปในละครบรอดเวย์และในหนัง แจ๊สแดนส์มีความร่วมสมัยกว่าเมื่อเปรียบเทียบกับบัลเลต์ ถึงแม้ว่า แจ๊สแดนส์จะดูว่าง่ายและสนุกเมื่อเห็นนักเต้นเต้นอยู่ แต่นักเต้นต้องรักษาหุ่นให้ดีจริงๆ และฝึกฝนถึง 6 ชั่วโมวต่อวัน การแสดงแจ๊สดั้งเดิมคือ "ออล แจ๊สและชิคาโก้"เทคนิคของการเต้นแจ๊สแดนซ์และโมเดิร์นแดนส์มีพื้นฐานของการเต้นบัลเลต์แบบดั้งเดิม ถึงแม้ว่าทั้งสองแบบนี้จะขัดกับการเต้นแบบบัลเลต์ การเต้นแจ๊สแดนซ์ที่ดีเลิศนั้น นักเต้นต้องใช้การเต้นบัลเลต์เป็นหลัก การเคลื่อนไหวในการเต้นแจ๊สแดนซ์จะมีมากและเกินความเป็นจริง ซึ่งมักจะเป็นท่าทางโดยทั่วไปที่นักเต้นต้องการสื่อให้ผู้ดูผู้ฟัง ท่าทางจะขึ้นอยู่กับการเต้น เช่น ในการแสดง ลิฟวิ่ง วิด้า โลก้า นักเต้นอาจจะมีความสุข และแสดงท่าทีว่าพวกเขาอยู่ที่งานปาร์ตี้มีความสุขกับการเต้น มีการใช้การเต้นแจ๊สใน เอ็มทีวี นักเต้นโชว์ในลาสเวกัสก็เป็นนักเต้นแจ๊สด้วย

4. **ละครเพลงบรอดเวย์ (Broadway Musicals)** เป็นการแสดงละครเพลงเวทีที่กำเนิดขึ้นในโรงละครและโรงภาพยนตร์ บนถนนบรอดเวย์ในนครนิวยอร์ก ประเทศสหรัฐอเมริกา โดยได้รับแบบอย่างมาจากโอเปราชวนหัว หรือ Operetta แบบยุโรป แล้วพัฒนาองค์ประกอบต่าง ๆ ของละครให้เป็นลักษณะของอเมริกา ซึ่งจะกล่าวถึงเรื่องพื้น ๆ แบบชาวบ้านหรือชาวเมือง การแสดงละครเพลงบอร์ดเวย์ ประกอบด้วยการแสดงบทบาทของตัวละครตามเรื่องราว การขับร้อง และการเต้นรำ บนเวทีการแสดงที่มีฉากและเครื่องแต่งกาย ตลอดจนองค์ประกอบทางนาฏศิลป์ที่สมบูรณ์และมีความสวยงามตระการตา โดยเฉพาะในด้านการเต้นรำที่มีการพัฒนาให้เหมาะสมกับเนื้อหาของเรื่อง และช่วยสร้างความเพลิดเพลินสนุกสนานเคล้าคลอไปกับบทเพลงดนตรี และเรื่องราวตั้งแต่ต้นจนจบ ทำให้ผู้ชมเกิดความซาบซึ้งในอรรถรสแห่งการแสดงดนตรีที่มีสุนทรียภาพและคุณค่าแห่งนาฏศิลป์สากล

5. **คอนเทมโพรารี่ แดนซ์ (Contemporary Dance)** คอนเทมโพรารี แดนซ์เป็นสไตล์การเต้นร่วมสมัยที่รวมเทคนิคของโมเดิร์นแดนซ์กับบัลเล่ต์คลาสสิคเข้าด้วยกัน เน้นการแสดงออกของความรู้สึกภายในของผู้แสดง ใช้การหดและคลายของกล้ามเนื้อแกนกลางของร่างกายเป็นหลัก ใช้การย่อเข่า การเต้นตามแรงโน้มถ่วง และแรงเหวี่ยง โดยใช้ความคิดสร้างสรรค์ในการออกแบบท่าเต้นและการแสดงแบบใหม่ๆ สร้างการเคลื่อนไหวแบบ Abstract ซึ่งไม่จำเป็นต้องสร้างเป็นเรื่องราวก็ได้ ซึ่งคอนเทมโพรารี่แดนซ์ในภูมิภาคต่าง ๆ ทั้งในประเทศทางแถบอเมริกา ยุโรป และเอเชียจะมีลักษณะที่แตกต่างกันไปตามวิถีชีวิตรของคนในภูมิภาคนั้น ๆ

**อ้างอิงจาก**

[**https://dongpoel3839.wordpress.com/%E0%B8%9A%E0%B8%97%E0%B9%80%E0%B8%A3%E0%B8%B5%E0%B8%A2%E0%B8%99/%E0%B8%9A%E0%B8%97%E0%B8%97%E0%B8%B5%E0%B9%88-3-%E0%B8%99%E0%B8%B2%E0%B8%8F%E0%B8%A8%E0%B8%B4%E0%B8%A5%E0%B8%9B%E0%B9%8C%E0%B8%AA%E0%B8%B2%E0%B8%81%E0%B8%A5/**](https://dongpoel3839.wordpress.com/%E0%B8%9A%E0%B8%97%E0%B9%80%E0%B8%A3%E0%B8%B5%E0%B8%A2%E0%B8%99/%E0%B8%9A%E0%B8%97%E0%B8%97%E0%B8%B5%E0%B9%88-3-%E0%B8%99%E0%B8%B2%E0%B8%8F%E0%B8%A8%E0%B8%B4%E0%B8%A5%E0%B8%9B%E0%B9%8C%E0%B8%AA%E0%B8%B2%E0%B8%81%E0%B8%A5/)

[**https://www.gotoknow.org/posts/577505**](https://www.gotoknow.org/posts/577505)

[**https://www.historicaldance.com/tap-dance-%E0%B9%80%E0%B8%9B%E0%B9%87%E0%B8%99%E0%B8%81%E0%B8%B2%E0%B8%A3%E0%B9%80%E0%B8%95%E0%B9%89%E0%B8%99%E0%B9%81%E0%B8%9A%E0%B8%9A%E0%B9%84%E0%B8%AB%E0%B8%99/**](https://www.historicaldance.com/tap-dance-%E0%B9%80%E0%B8%9B%E0%B9%87%E0%B8%99%E0%B8%81%E0%B8%B2%E0%B8%A3%E0%B9%80%E0%B8%95%E0%B9%89%E0%B8%99%E0%B9%81%E0%B8%9A%E0%B8%9A%E0%B9%84%E0%B8%AB%E0%B8%99/)

[**https://bangkokdanceacademy.com/class/%E0%B8%84%E0%B8%AD%E0%B8%99%E0%B9%80%E0%B8%97%E0%B8%A1%E0%B9%82%E0%B8%9E%E0%B8%A3%E0%B8%B2%E0%B8%A3%E0%B8%B5-%E0%B9%81%E0%B8%94%E0%B8%99%E0%B8%8B%E0%B9%8C/**](https://bangkokdanceacademy.com/class/%E0%B8%84%E0%B8%AD%E0%B8%99%E0%B9%80%E0%B8%97%E0%B8%A1%E0%B9%82%E0%B8%9E%E0%B8%A3%E0%B8%B2%E0%B8%A3%E0%B8%B5-%E0%B9%81%E0%B8%94%E0%B8%99%E0%B8%8B%E0%B9%8C/)